Müqəddəs Nikolay kilsəsi (Ştralzund)

**Müqəddəs Nikolay kilsəsi** () — Ştralzund şəhərində yerləşən kilsə. Kilsə 1279-cu ildə inşa edilmş və dənizçilərin himayədarı olan Müqəddəs Nikolaya həsr edilmişdir. 1524-cü ildən etibarən Yevanjgelist Lüteran kilsəsi kimi fəaliyyət göstərir. Bu kilsə kərpic Qotikası memarlığının ən erkən nümunələrindən biridir. Stralzundun tarixi mərkəzinin bir hissəsi olaraq, Müqəddəs Nikolay Kilsəsi 2002-ci ildə UNESCO-nun Ümumdünya irsi siyahısına daxil edilmişdir.
## Tarixi
Müqəddəs Nikolay kilsəsinin tikintisi 1234-cü ildə qülləli bir zal kilsəsi kimi başlandı. Ştralzundun ən qədim hissəsindəki planlaşdırma və tikinti işləri Köhnə Bazar Meydanındakı Şəhər Meriyasının planlaşdırılması ilə eyni vaxtda davam etdi. Bu, Müqəddəs Nikolay kilsəsinin əvvəldən şəhərin şura kilsəsi kimi nəzərdə tutulduğunu göstərir. Şura kilsəsi təkcə ibadət yeri deyil, həm də şura iclaslarının keçirildiyi, səfirlərin qəbul edildiyi, qanun və qaydaların elan edildiyi, hüquqi işlərin həll edildiyi və şəhər arxivlərinin saxlandığı yer idi.
1270-ci ildən sonra tamamlanmamış Müqəddəs Nikolay kilsəsi, Lübekdəki Müqəddəs Məryəm kilsəsinin layihəsi əsasında bazilika kimi yenidən quruldu. Yeni bazilikanın xorunu yaratmaq üçün kilsə zalının yeni tamamlanmış xorunu sökmək lazım gəldi. Bu xor, daxili xor və ambulatoriyadan ibarət idi. Xorun ətrafında xəyali səkkizguşəlinin beş tərəfindən ibarət olan beş şapel yaradıldı. Yan neflərin divarlarının bəzi hissələri bundan sonra dayaqlar kimi xidmət etdi. Kilsə binasının tikinti materialı əvvəlcə kərpic idi. Zaman keçdikcə ən azı 65 müxtəlif növ daş istifadə edildi.

## Tikintisi
Qərb qülləsinin tikintisi 1300-cü ildə başladı. 1314-cü ilə qədər qüllə 13 metr hündürlüyə çatdı. O zaman şura iki qüllə tikmək qərarına gəldi. Təxminən 1350-ci ildə iki qüllə arasındakı nefin tikintisi tamamlandı. Yan neflərin dayaqları xarici olaraq birləşdirildi və daxili məkanda yer yaradıldı. Dayaqlar beləliklə daxilə çəkildi və qüllələr arasında boş qalan yerdə tağlı şapellər tikildi. İki qüllədən cənub qülləsi ilk olaraq, ehtimal ki, XV əsrin əvvəllərində tamamlandı. Bundan sonra şimal qülləsinin tikintisi tamamlandı. İki Qotik qüllə eyni hündürlükdə idi. Ştralzund şəhərinin zənginliyi kilsədəki çoxsaylı qurbangah sayında öz əksini tapdı. Xorda, nefdə və yan neflərin dayaqları arasında 56-dan çox qurbangah var idi. Qurbangahların böyük bir hissəsi 1525-ci ildə baş verən "Bildersturm" (İkon qırıcılığı) hadisəsindən sonra kilsədən çıxarıldı. Reformasiyanın tətbiqindən sonra şapellər əsasən seçilmiş vətəndaşların dəfn edilməsi üçün istifadə edildi.

1662-ci ildə baş verən yanğın qüllələrin taxta dayaqlarını məhv etdi. 1667-ci ildə cənub qülləsinə barokko günbəzi əlavə edildi, şimal qülləsi isə müvəqqəti bir damla örtüldü.
6 oktyabr 1944-cü ildə Ştralzundun Amerika bombardmanı zamanı Müqəddəs Nikolay Kilsəsinin damı və pəncərələri zədələndi. Təmir işləri 1947-ci ildə başladı.

## Qalereya

File:Stralsund_St_Nikolai.jpg|Müqəddəs Məryəm kilsəsindən görünüş
File:Nikolaikirche_(Stralsund)_mittig.jpg|Limandan görünən qüllələr və xor
File:Stralsunder Rathaus mit Schaufassade, dahinter die Nikolaikirche-2630.jpg|Köhnə bazardakı bələdiyyə binasından görünüş
File:Stralsund,_Germany,_Nikolaikirche_von_den_Weißen_Brücken_aus_gesehen_(2006-09-12).JPG|Qərbdən görünüş, ön planda Müqəddəs Nikolay kilsəsi
File:Western portal of St Nikolai in Stralsund-2612.jpg|Qərb girişi
File:2006-07-xx_Stralsund,_Nikolaikirche,_Kapelle_C.E._Charisi.jpg|İbadətgah
File:St_Nicolai_Stralsund_Kreuzrippen.jpg|Boyalı anbar
File:Stralsund,_Nikolaikirche,_Hochaltar_(2013-05-11),_by_Klugschnacker_in_Wikipedia_(2).JPG|İbadətgah
File:Stralsund,_Nikolaikirche,_Hauptaltar_von_Westen_(2012-12-29),_by_Klugschnacker_in_Wikipedia.jpg|Qərb tərəfdən əsas İbadətgah
File:Der_Bergenfahreraltar_in_er_Stralsunder_Nikolaikirche_(2008-07-24).JPG|Bergen tacirlərinin İbadətgahı
File:Stralsund,_Nikolaikirche,_Bürgermeisteraltar_(2007-01-11).JPG|Bələdiyyə sədrinin İbadətgahı
File:Stralsund,_Nikolaikirche,_Junge-Altar_(2007-01-11).JPG|Junge ailəsinin İbadətgahı
File:Nikolaikirche_Stralsund,_Anna_selbdritt_(2007-06-11).JPG|Müqəddəs Məryəm ilə uşaq heykəli
File:Nikolaikirche_Stralsund,_Astronomische_Uhr_(2007-06-11).JPG|Nikolas Lilienfeldin astronomik saatı
File:2006-07-xx_Stralsund,_Nikolaikirche,_Russlandfahrergestühl,_Tafel_D.jpg|Freska
File:Buchholz-Orgel_Stralsund_(2007-06-11).JPG|Orqan
File:Stralsund,_Nikolaikirche,_Schuke-Orgel_(2012-12-29),_by_Klugschnacker_in_Wikipedia.jpg|İbadətgah
File:HST Schwegerle – Krieger-Ehrenmal.jpg|İsa heykəli (1931)


## İstinadlar

## Xarici keçidlər

*